
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 698 


3 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση εργασίας Κυριακών και εξαιρέσιμων ημε¬ 
ρών σε υπαλλήλους του Δήμου Καλαμποκιού προς 
συμπλήρωση της εβδομαδιαίας υποχρεωτικής και 


πέραν αυτής για το έτος 2003. 1 

Καθιέρωση εργασίας Κυριακών και εξαιρέσιμων ημε¬ 
ρών σε υπαλλήλους του Δήμου Σιταγρών προς συ¬ 
μπλήρωση της εβδομαδιαίας υποχρεωτικής και πέ¬ 
ραν αυτής για το έτος 2003. 2 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) των Δημοτικών Παιδικών Σταθμών ΟΡΕΣΤΙ- 
ΔΟΣ (Α' Παιδικός Βρεφονηπιακός Σταθμός ΑΡΓΟΥΣ 
ΟΡΕΣΤΙΚΟΥ, Β' Παιδικός Σταθμός ΑΡΓΟΥΣ ΟΡΕΣΤΙ- 
ΚΟΥ, Παιδικός Σταθμός ΑΣΠΡΟΚΚΛΗΣΙΑΣ). 3 


Συμπλήρωση της 1860/23.3.2001 απόφασης για την 
μεταβίβαση αρμοδιοτήτων και παροχή εξουσιοδό¬ 
τησης υπογραφής αποφάσεων, εγγράφων και λοι¬ 
πά με εντολή Γενικού Γραμματέα Περιφέρειας 
Θεσσαλίας, στον Γενικό Διευθυντή Περιφέρειας, 
στον Δ/ντή Δασών Περιφέρειας, στον Επιθεωρητή 
Δασών, στους Δ/ντές Δασών των Νομών και στους 
Προϊσταμένους των Δασαρχείων της Περιφέρειας 4 
Αποζημίωση του προέδρου της Δημοτικής Επιχείρη¬ 
σης Ύδρευσης - Αποχέτευσης και Καθαριότητας 


Αγίου Γεωργίου του Νομού Θεσσαλονίκης. 5 

Αποζημίωση του προέδρου της Δημοτικής Επιχείρη¬ 
σης Ύδρευσης Αποχέτευσης Κουφαλίων (Δ.Ε.Υ. 

Α.Κ.) του Νομού Θεσσαλονίκης. 6 

Σύσταση Ενιαίας Επιχείρησης Ύδρευσης Αποχέτευ¬ 
σης και Καθαριότητας με την επωνυμία «Κοινοτική 
Επιχείρηση Ύδρευσης - Αποχέτευσης και Καθα¬ 
ριότητας Κιμώλου του Νομού Κυκλάδων». 7 


ΑΠΟΦΑΣΕΙΣ 

Αριθ. 5329 (1) 

Καθιέρωση εργασίας Κυριακών και εξαιρέσιμων ημερών 
σε υπαλλήλους του Δήμου Καλαμποκιού προς συ¬ 
μπλήρωση της εβδομαδιαίας υποχρεωτικής και πέραν 
αυτής για το έτος 2003. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του άρθρου 15, του Ν. 2592/98 «Ανα¬ 


προσαρμογή συντάξεων, πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» και την 2022941/2297/0022/7.4.98 εγκύκλιο 
του Υπουργείου Οικονομικών. 

2. Τις διατάξεις του άρθρου 89, παρ. 3 του Ν. 1188/81 
όπως τροποποιήθηκαν με τις όμοιες του άρθρου 8, παρ. 9 
του Ν. 2307/95 και του άρθρου 1, παρ. 2του Ν. 2503/97. 

3. Την 66/2003 απόφαση του Δ.Σ. του Δήμου Καλαμποκιού, 
αναφορικά με την καθιέρωση εργασίας Κυριακών και εξαιρέ¬ 
σιμων ημερών σε υπαλλήλους του Δήμου, προς συμπλήρω¬ 
ση της εβδομαδιαίας υποχρεωτικής και πέραν αυτής. 

4. Το γεγονός ότι για τη ν αντιμετώπιση των αναγκών που 
συνεπάγεται η εφαρμογή του Διπλογραφικού συστήμα¬ 
τος για την εύρυθμη λειτουργία της νεοσύστατης ταμεια¬ 
κής υπηρεσίας του Δήμου και την διεκπεραίωση των πο¬ 
λιτιστικών εκδηλώσεων - δεξιώσεων του Δήμου είναι ανα¬ 
γκαία η καθιέρωση υπερωριακής εργασίας σε ορισμέ¬ 
νους υπαλλήλους του Δήμου Καλαμποκιού. 

5. Την 4308/6.7.2001 (ΦΕΚ917/τ.Β'/ 17.7.2001) απόφα¬ 
ση του Γ ενικού Γ ραμματέα Περιφέρειας Αν. Μακεδονίας- 
Θράκης «Μεταβίβαση εξουσίας υπογραφής «Με εντολή 
Γενικού Γραμματέα» αποφάσεων, εγγράφων κ.α.», όπως 
τροποποιήθηκε μεταγενέστερα. 

6. Το 2029145/2866/0022/6.5.98 έγγραφο του Υπουρ¬ 
γείου Οικονομικών αναφορικά με την υπερωριακή εργα¬ 
σία υπαλλήλων ΟΤΑ. 

7. Το 2/18200/0022/22.5.2000 έγγραφο του Υπουργείου 
Οικονομικών σχετικά με τη δημοσίευση στην Εφημερίδα 
της Κυβερνήσεως των αποφάσεων καθιέρωσης υπερω- 
ριακής εργασίας. Καθιερώνουμε εργασία Κυριακών και 
εξαιρέσιμων ημερών προς συμπλήρωση της εβδομαδιαί¬ 
ας υποχρεωτικής και πέραν αυτής για το 2003, ως εξής: 

Α. Πέντε (5) υπαλλήλωντων διοικητικών οικονομικών και 
τεχνικών υπηρεσιών, που θα εργάζονται εκ περιτροπής 
πέραν του κανονικού ωραρίου τις Κυριακές και τις εξαι¬ 
ρέσιμες ημέρες για την αντιμετώπιση των αναγκών που 
συνεπάγεται η εφαρμογή του Διπλογραφικού συστήμα¬ 
τος για την εύρυθμη λειτουργία της νεοσύστατης ταμεια¬ 
κής υπηρεσίας του Δήμου, καθώς και για τη διεκπεραίω¬ 
ση των πολιτιστικών εκδηλώσεων - δεξιώσεων του Δήμου. 

Β. Τριών (3) υπαλλήλων (εργάτη Νεκροταφείου, καθα¬ 
ρίστρια γραφείων και οδοκαθαριστής), που θα εργάζο¬ 
νται εκ περιτροπής κατά τις Κυριακές και τις εξαιρέσιμες 
ημέρες για την αντιμετώπιση των αναγκών καθαριότητας 
και Νεκροταφείων. 

Στο προσωπικό που θ’ απασχοληθεί κατά τις Κυριακές 
και εξαιρέσιμες ημέρες θα χορηγείται συμπληρωματική 
ημέρα ανάπαυσης. 

Η παρούσα απόφαση δεν μπορεί να έχει αναδρομική 
ισχύ πέραν του μηνάς από την έκδοση της (Ν. 2592/98). 

Η σχετική δαπάνη που θα προκληθεί δεν μπορεί να 
υπερβαίνειτις πιστώσεις που έχουν αναγραφεί στον προ¬ 
ϋπολογισμό του Δήμου για την αιτία αυτή. Αύξηση των 
σχετικών πιστώσεων, με μεταφορά κονδυλίων από πιστώ¬ 
σεις άλλων κατηγοριών δαπανών δεν επιτρέπεται να γίνει. 

Με απόφαση του Δημάρχου Καλαμποκιού θα καθορι¬ 
στούν οι ώρες εργασίας Κυριακών και εξαιρέσιμων ειδι¬ 
κότερα στους υπαλλήλους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 20 Μάίου 2003 

Ο Γενικός Γραμματέας Περιφέρειας 
Α. ΠΑΠΑΔΟΠΟΥΛΟΣ 
-♦- 

Αριθ.4417 (2) 

Καθιέρωση εργασίας Κυριακών και εξαιρέσιμων ημερών 

σε υπαλλήλους του Δήμου Σιταγρώνπρος συμπλήρω¬ 
ση της εβδομαδιαίας υποχρεωτικής και πέραν αυτής 

για το έτος 2003 . 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 15, του Ν. 2592/98 «Ανα¬ 
προσαρμογή συντάξεων, πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» και την 2022941/2297/0022/7.4.98 εγκύκλιο 
του Υπουργείου Οικονομικών. 

2. Τις διατάξεις του άρθρου 89, παρ. 3 του Ν. 1188/81 
όπως τροποποιήθηκαν με τις όμοιες του άρθρου 8, παρ. 
9του Ν. 2307/95 και του άρθρου 1, παρ. 2του Ν. 2503/97. 

3. Την 53/2003 απόφαση του Δ.Σ. του Δήμου Σιταγρών, 
αναφορικά με την καθιέρωση εργασίας Κυριακών και 
εξαιρέσιμων ημερών σε υπαλλήλους του προς συμπλή¬ 
ρωση της εβδομαδιαίας υποχρεωτικής και πέραν αυτής 
καθώς και κατά τις νυκτερινές ώρες. 

4. Το γεγονός ότι προκειμένου να αντιμετωπισθούν οι 
ανάγκες των Υπηρεσιών του Δήμου που προκύπτουν λό¬ 
γω της ιδιοτυπίας, των συνθηκών λειτουργίας, του είδους 
και της μορφής, είναι αναγκαία η καθιέρωση υπερωρια- 
κής εργασίας. 

5. Την 4308/6.7.2001 (ΦΕΚ917/τ.Β'/17.7.2001) απόφα¬ 
ση του Γ ενικού Γ ραμματέα Περιφέρειας Αν. Μακεδονίας- 
Θράκης «Μεταβίβαση εξουσίας υπογραφής “Με εντολή 
Γενικού Γραμματέα” αποφάσεων, εγγράφων κ.α.», όπως 
τροποποιήθηκε μεταγενέστερα. 

6. Το 2029145/2866/0022/6.5.98 έγγραφο του Υπουρ¬ 
γείου Οικονομικών αναφορικά με την υπερωριακή εργα¬ 
σία υπαλλήλων ΟΤΑ. 

7. Το 2/18200/0022/22.5.2000 έγγραφο του Υπουργείου 
Οικονομικών σχετικά με τη δημοσίευση στην Εφημερίδα 
της Κυβερνήσεως των αποφάσεων καθιέρωσης υπερω- 
ριακής εργασίας. Καθιερώνουμε εργασία Κυριακών και 
εξαιρέσιμων ημερών προς συμπλήρωση τη εβδομαδιαίας 
υποχρεωτικής και πέραν αυτής καθώς και κατά τις απο¬ 
γευματινές και νυκτερινές ώρες για το 2003 για έντεκα (11) 
υπαλλήλους των Διοικητικών - Οικονομικών και Τεχνικών 
Υπηρεσιώντου Δήμου Σιταγρών, που θα εργάζονται εκ πε¬ 
ριτροπής κατά τα Σαββατοκύριακα και τις εξαιρέσιμες 
ημέρες καθώς και απογευματινές και νυκτερινές ώρες για 
την αντιμετώπιση των αναγκώντων Υπηρεσιώντου Δήμου. 

Στο προσωπικό που θ’ απασχοληθεί κατά τις Κυριακές 
και εξαιρέσιμες ημέρες θα χορηγείται συμπληρωματική 
ημέρα ανάπαυσης. 


Η παρούσα απόφαση δεν μπορεί να έχει αναδρομική ισχύ 
πέραντου μηνάς απάτην δημοσίευσή της (Ν. 2592/98). 

Η σχετική δαπάνη που θα προκληθεί δεν μπορεί να 
υπερβαίνειτις πιστώσεις που έχουν αναγραφεί στον προ¬ 
ϋπολογισμό του Δήμου για την αιτία αυτή. Αύξηση των 
σχετικών πιστώσεων, με μεταφορά κονδυλίων από πιστώ¬ 
σεις άλλων κατηγοριών δαπανών δεν επιτρέπεται να γίνει. 

Με απόφαση του Δημάρχου Σιταγρών θα καθοριστούν 
οι ώρες εργασίας Κυριακών και εξαιρέσιμων ειδικότερα 
στους υπαλλήλους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 20 Μάίου 2003 
Ο Γ ενικός Γ ραμματέας Περιφέρειας 
Α. ΠΑΠΑΔΟΠΟΥΛΟΣ 

-♦- 

Αριθ. 2821 (3) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) των Δημοτικών Παιδικών Σταθμών ΟΡΕΣΤΙ- 
ΔΟΣ (Α' Παιδικός Βρεφονηπιακός Σταθμός ΑΡΓΟΥΣ 
ΟΡΕΣΤΙΚΟΥ, Β' Παιδικός Σταθμός ΑΡΓΟΥΣ ΟΡΕΣΤΙ- 
ΚΟΥ, Παιδικός Σταθμός ΑΣΠΡΟΚΚΛΗΣΙΑΣ). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την 6683/6.11/2002 απόφασή μας η οποία δημοσιεύ- 
θηκεστοΦΕΚ 1454/20.11.2002 τεύχος Δεύτερο 

2. Την 174/2001 απόφαση Δημ. Συμβ. ΟΡΕΣΤΙΔΟΣ περί 
έγκρισης Οργανισμού Εσωτερικής Υπηρεσίας του Ν.Π. 
Δημοτικοί Παιδικοί Σταθμοί ΟΡΕΣΤΙΔΟΣ (Α' Παιδικός και 
βρεφονηπιακός Σταθμός ΑΡΓΟΥΣ ΟΡΕΣΤΙΚΟΥ, Β' Παιδι¬ 
κός Σταθμός ΑΡΓΟΥΣ ΟΡΕΣΤΙΚΟΥ Παιδικός Σταμός 
ΑΣΠΡΟΚΚΛΗΣΙΑΣ, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
των Δημοτικών Παιδικών Σταθμών ΟΡΕΣΤΙΔΟΣ (Α' Παιδι¬ 
κός και Βρεφονηπιακός Σταθμός ΑΡΓΟΥΣ ΟΡΕΣΤΙΚΟΥ , 
Β' Παιδικός Σταθμός ΑΡΓΟΥΣ ΟΡΕΣΤΙΚΟΥ, Παιδικός 
Σταθμός ΑΣΠΡΟΚΚΛΗΣΙΑΣ) ως εξής : 

ΜΕΡΟΣ ΠΡΩΤΟ 
Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Ν.Π.Δ.Δ. «Παιδικοί σταθ¬ 
μοί Δήμου Ορεστίδος» αποτελούνται από: 

Α) Αυτοτελές ΤΜΗΜΑ Α παιδικού και βρεφονηπιακού 
σταθμού Αργους Ορεστικού 
Β) Αυτοτελές ΤΜΗΜΑ Β παιδικού σταθμού Αργους Ορε- 
στικού 

Γ) Αυτοτελές ΓΡΑΦΕΙΟ παιδικού σταθμού Ασπροκκλη- 
σιάς. 

Δ) Αυτοτελές ΓΡΑΦΕΙΟ Διοικητικών - οικονομικών υπη¬ 
ρεσιών 

Κάθε αυτοτελές ΤΜΗΜΑ παιδικού και Βρεφονηπιακού 
Σταθμού περιλαμβάνει: 
α) Γ ραφείο Προϊσταμένης παιδικού Σταθμού 
β) Τομέα Αγωγής 
γ) Τομέα Μαγειρείου 
δ) Τομέα Καθαριότητας 

ΜΕΡΟΣ ΔΕΥΤΕΡΟ 
Άρθρο 2 

ΑΡΜΟΔΙΟΤΗΤΕΣ ΑΥΤΟΤΕΛΩΝ ΤΜΗΜΑΤΩΝ 
ΚΑΙ ΑΥΤΟΤΕΛΩΝ ΓΡΑΦΕΙΩΝ 
ΤΜΗΜΑΤΑ Α-Β ΠΑΙΔΙΚΩΝ ΣΤΑΘΜΩΝ 
α) Γραφείο Προϊσταμένης παιδικού σταθμού 
1. Μεριμνά για την εύρυθμη λειτουργία του Τμήματος 

του Βρεφονηπιακού Σταθμού και την τήρηση του Κανονι¬ 
σμού Λειτουργίας 

2. Φροντίζει για την σύγχρονη παροχή προσχολικής 
αγωγής στα παιδιά πού φιλοξενούνται, στο Βρεφονηπια¬ 
κό Σταθμό. 

3. Εποπτεύει όλο το προσωπικό του Βρεφονηπιακού 
Σταθμού για τη σωστή εκτέλεση των καθηκόντων του και 
αναφέρει με έγγραφο κάθε υπηρεσιακή παράβαση στον 
πρόεδρο του Δ.Ν.Π. 

4. Εισηγείται στον πρόεδρο του Δ. Ν. Π. το ωράριο εργα¬ 
σίας όλου του προσωπικού του Τμήματος για την ομαλή 
λειτουργία αυτού. 

5. Εισηγείται την έγκριση ή απόρριψη των αιτημάτων 
του προσωπικού που αφορούν άδειες ή ρεπό ανάλογα με 
τις ανάγκες του παιδικού Σταθμού. 

6. Κατευθύνει και εποπτεύει 
α) Το Παιδαγωγικό έργο 

β) Την συνεργασία του προσωπικού με τους γονείς, 
γ) Την καθαριότητα των χώρων, 
δ) Τον τρόπο παρασκευής και σερβιρίσματος του φα¬ 
γητού. 

7. Μεριμνά για τη διοργάνωση 

α) Μηνιαίων Συμβουλίων του προσωπικού που επο¬ 
πτεύει. 

β) Συγκεντρώσεων γονέων κάθε δίμηνο για την ενημέ¬ 
ρωση και ευαισθητοποίηση τους σε θέματα αγωγής και 
ψυχολογίας των παιδιών τους. 

γ) Παιδαγωγικών, πολιτιστικών και ψυχαγωγικών εκδη¬ 
λώσεων προς όφελος των παιδιών, των οικογενειών τους 
και του προσωπικού. 

δ) Παιδαγωγικών, πολιτιστικών και ψυχαγωγικών εξό¬ 
δων των παιδιών. 

8. Εισηγείται εγγράφως στον πρόεδρο του Δ.Ν.Π. για 
τις ανάγκες του κάθε Τμήματος: 

α) Σε προσωπικό (αριθμό ειδικότητες) 
β) Σε παιδαγωγικό υλικό, 
γ) Σε υλικό καθαριότητας, 
δ) Σε εξοπλισμό πόσης φύσεως. 
ε) Για εργασίες επισκευής και συντήρησης του κτιρίου 
και των άλλων χώρων του Τμήματος. 
στ) Γ ια την επιμόρφωση του προσωπικού του Τ μήματος 

9. Συγκεντρώνει και μελετά τις αιτήσεις εγγραφής, ανα¬ 
γράφει το εισόδημα των γονέων επάνω στις αιτήσεις κα¬ 
θώς και το ποσόντης οικονομικής εισφορά τους σύμφω¬ 
να με την απόφαση του Δ.Σ. γι’ αυτό και εισηγείται αιτιο¬ 
λογημένα στην αρμόδια Επιτροπή αυτά που θα γίνουν 
δεκτά βάσει των κριτηρίων που ορίζονται από τον κανονι¬ 
σμό Λειτουργίας. 

10. Προτείνει αιτιολογημένα στον Πρόεδρο του Δ.Ν.Π. 
διαγραφές, μειώσεις απαλλαγές κ.λπ. 

11. Παρέχει συμβουλές, σε όσους από τους γονείς αντι¬ 
μετωπίζουν προβλήματα. 

12. Δίνει κατευθύνσεις στις παιδαγωγούς και σε όλο το 
προσωπικό για το χειρισμό των παιδιών που παρουσιά¬ 
ζουν αποκλίσεις στη συμπεριφορά τους. 

13. Συνεργάζεται με τις παιδαγωγούς για την εκπόνηση 
τωνεβδομαδιαίωνπαιδαγωγικώνπρογραμμάτων καιεπο- 
πτεύει την εφαρμογή τους. 

14. Φροντίζει και επιβλέπει για την υγιεινή κατάσταση 
των παιδιών και του χώρου. 

15. Ευθύνεται για την φύλαξη και την συντήρηση όλου 
του εξοπλισμού του Τμήματος. 

16. Υποβάλει στον Πρόεδρο των παιδικών Σταθμών τα 
πορίσματα ερευνών, μελετών και ειδικών προγραμμάτων 
που εφαρμόζονται στο Τμήμα. 

17. Ευθύνεται για την καλή συνεργασία του παιδικού 
Σταθμού με τους γονείς, τους δημότες, και άλλους φορείς. 


18. Υποχρεούται να παραχωρεί στους εκπροσώπους 
γονέων το χώρο του παιδικού Σταθμού για τις συγκε¬ 
ντρώσεις γονέων κατόπιν γραπτού αιτήματος τους προς 
τον Πρόεδρο των παιδικών Σταθμών στο οποίο αναγρά¬ 
φονται ο χρόνος, η διάρκεια, η θεματολογία και ο σκοπός 
της συγκέντρωσης 

19. Τηρεί όλα τα απαραίτητα και προβλεπόμενα βιβλία 
για την λειτουργία του Τμήματος: 

α) Πρωτόκολλο. 

β) Ατομικούς φακέλους Εγγραφής - διαγραφής. 

γ) Ατομικούς φακέλους καταβολής ή μη της οικονομι¬ 
κής εισφοράς των γονέων. 

δ) Βιβλίο παρουσίας προσωπικού. 

ε) Βιβλίο Υλικού 

στ) Βιβλίο αποθήκης κ.α. 

20. Δίνει την δύναμη των παιδιών καθημερινά. 

21. Συντάσσει την αλληλογραφία του Σταθμού και τις 
ανακοινώσεις προς τους γονείς. 

22. Επικοινωνείτηλεφωνικά με τις Υπηρεσίες του Δ. Ν. Π. 
τους γονείς και άλλους φορείς, εφόσον αυτό κριθεί απα¬ 
ραίτητο. 

23. Συμμετέχει στις εξόδους και σε όλες τις εκδηλώσεις 
του παιδικού Σταθμού. 

24. Παρέχει γραμματειακή υποστήριξη στα Παιδαγωγι¬ 
κά προγράμματα στις συγκεντρώσεις γονέων και τα Συμ¬ 
βούλια προσωπικού. 

25. Τηρεί τους ατομικούς φακέλους των υπαλλήλων του 
τμήματος/γραφείου της. 

26. Παραλαμβάνει και ελέγχει τα τρόφιμα. 

27. Μπορεί να αναλαμβάνει Τομέα Αγωγής Βρεφών και 
Νηπίων, μετά από απόφαση του προέδρου του Δ.Ν.Π. κα¬ 
θώς δύναται να αναλαμβάνει με απόφαση του πρόεδρου 
του Δ.Ν.Π. τη λειτουργία του αυτοτελούς γραφείου Διοι¬ 
κητικών και Οικονομικών υπηρεσιών με απαλλαγή από δι¬ 
δακτικά καθήκοντα. 

β) Τομέας Αγωγής 

1. Αναλαμβάνει διαδοχικά όλους τους Τομείς Αγωγής 
του παιδικού Σταθμού και ευθύνεται για την καλή λει¬ 
τουργία τους. 

2. Καταρτίζειτο ετήσιο, μηνιαίο, εβδομαδιαίο, καιτο ημε¬ 
ρήσιο παιδαγωγικό πρόγραμμα του τομέα που αναλαμβά¬ 
νει καιτο υποβάλει στο Γ ραφείο Προϊσταμένης του παιδι¬ 
κού Σταθμού και ενημερώνει τους γονείς στην πρώτη συ¬ 
γκέντρωση γονέων σχετικά με το πρόγραμμα αγωγής. 

3. Ασκεί το παιδαγωγικό έργο σε όλη τη διάρκεια της 
σχολικής περιόδου. 

4. Οργανώνει για τα βρέφη και τα νήπια (συμμετέχει με 
αυτά και συντονίζει) παιδαγωγικά προγράμματα, κύ¬ 
κλους παιδαγωγικών δραστηριοτήτων, παιδαγωγικά ερ¬ 
γαστήρια και άλλες παιδαγωγικές δραστηριότητες και εκ¬ 
δηλώσεις σύμφωνα μετά επιστημονικά δεδομένα. 

5. Σέβεται απαρέγκλιτα το παιδαγωγικό στάδιο των παι¬ 
διών (εξελικτικά χαρακτηριστικά) τις ανάγκες των παιδιών 
που προκύπτουν (με βάση το αναπτυξιακό τους στάδιο) 
και τους ατομικούς ρυθμούς ανάπτυξης του κάθε παιδι¬ 
ού, την ιδιαίτερη ψυχοσύνθεσή του και τα χαρακτηριστι¬ 
κά της προσωπικότητάς του. 

6. Προωθεί την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίησή τους. 

7. Μεριμνά για την χωροργάνωση του Τομέα Αγωγής με 
βάση τα επιστημονικά δεδομένα, έτσι ώστε να καλύπτο¬ 
νται οι ανάγκες των παιδιών και να εξασφαλίζεται η ασφά¬ 
λεια και η υγιεινή τους. 

8. Φροντίζει για την ύπαρξη του αναγκαίου παιδαγωγι¬ 
κού εξοπλισμού και υλικού και ευθύνεται για τη συντήρη¬ 
σή του και την απώλεια ή αδικαιολόγητη καταστροφή του. 

9. Συνεργάζεται με το Γραφείο Προϊστάμενης του παι¬ 
δικού Σταθμού και γενικά με όλους τους Τομείς. 

10. Επιβλέπει για την καθαριότητα και υγιεινή των χώ¬ 
ρων (στην αίθουσα, στο μπάνιο, στην τραπεζαρία, στην 
παιδική χαρά ή αυλή των παιδιών). 

11. Ασκεί σε όλη τη διάρκεια της ημέρας το παιδαγωγι¬ 
κό έργο, εντάσσοντας τους σκοπούς αγωγής σε όλες τις 
δραστηριότητες των παιδιών. 

12. Ενημερώνειτους γονείς για τη γενική - σφαιρική εξέ¬ 
λιξη του παιδιού τους και διατηρεί αρμονική σχέση με 
τους γονείς και την οικογένεια τους. 

13. Συμμετέχει στις συγκεντρώσεις γονέων. 

14. Προετοιμάζει τα παιδιά για το πρωινό και μεσημε¬ 
ριανό γεύμα και τα ενθαρρύνει να αυτοεξυπηρετούνται. 

15. Κρατάει βιβλίο παρουσιών των παιδιών και ενημε¬ 
ρώνει το Γ ραφείο προϊσταμένης του παιδικού Σταθμού 
για τον αριθμό των παιδιών. 

16. Παραδίδει τα βρέφη και τα νήπια καθαρά και περι- 
ποιημένα στους γονείς τους το μεσημέρι. 

17. Ενθαρρύνει τους γονείς να συμμετέχουν σε προ¬ 
γραμματισμένες κοινές δραστηριότητες του παιδικού 
Σταθμού (π.χ. εργαστήρια) κατά τις ώρεςλειτουργίαςτου 
ενώ αποθαρρύνει να παραμένουν στις αίθουσες κατά την 
διάρκεια του κανονικού ημερήσιου προγράμματος. 

γ) Τομέας Μαγειρείου 

1. Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα το 
φαγητό της ημέρας, σύμφωνα με το εβδομαδιαίο διαιτο¬ 
λόγιο. 

2. Διανέμει δίκαια το φαγητό σε μερίδες ισάριθμες με 
τον αριθμό των παιδιών και του προσωπικού και φροντίζει 
για το σερβίρισμά του. 

3. Μεριμνά για την απόλυτη καθαριότητα του μαγειρεί¬ 
ου της τραπεζαρίας και των διαφόρων σκευών και μηχα¬ 
νημάτων. 

4. Χρεώνεται όλα τα σκεύη του μαγειρείου. 

5. Βοηθά και συμμετέχει ,μετά από εντολή της προϊστα- 
μένης, σε διάφορες εργασίες που είναι αναγκαίες για την 
καλύτερη λειτουργία του σταθμού. 

δ) Τομέας Καθαριότητας 

1. Καθαρίζει καθημερινά όλους τους εσωτερικούς και 
εξωτερικούς χώρους του παιδικού Σταθμού. 

2. Πλένει και σιδερώνει τον ιματισμό του Σταθμού. 

3. Πλένει σε τακτικά διαστήματα τα παιχνίδια των παι¬ 
διών μετά από συνεννόηση με τα Τμήματα Αγωγής. 

4. Συμμετέχει στις εξόδους των παιδιών όταν αυτό κρι- 
θεί αναγκαίο από την Προϊσταμένη του Τμήματος. 

5. Χρεώνεται τα είδη καθαριότητας. 

6. Αλλάζει τα σεντόνια στα κρεβάτια των παιδιών. 

7. Βοηθά και συμμετέχει, μετά από εντολή της προϊστα- 
μένης, σε διάφορες εργασίες που είναι αναγκαίες για την 
καλύτερη λειτουργία του σταθμού. 

Γ ΑΥΤΟΤΕΛΕΣ ΓΡΑΦΕΙΟ 
ΠΑΙΔΙΚΟΥ ΣΤΑΘΜΟΥ ΑΣΠΡΟΚΚΛΗΣΙΑΣ 

Στις αρμοδιότητες του παραπάνω αυτοτελούς γραφεί¬ 
ου υπάγονται όλες οι αρμοδιότητες όπως αυτές αναφέ- 
ρονται στα αντίστοιχα γραφεία και τομείς των αυτοτελών 
ΤΜΗΜΑΤΩΝ Α και Β. 

Δ' ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Το αυτοτελές γραφείο Διοικητικών - Οικονομικών Υπη¬ 
ρεσιών έχει τις παρακάτω αρμοδιότητες: 

1. Θέτει υπόψη του Προέδρου τα αποστελλόμενα από 
τους παιδικούς σταθμούς θέματα και καταρτίζει την ημε¬ 
ρήσια διάταξη. 


2. Διεξάγει την προσωπική αλληλογραφία του Προέ¬ 
δρου, Αντιπροέδρου και των μελώντου Δ.Σ. και τηρεί Αρ¬ 
χείο αυτής. 

3. Προγραμματίζει τις ώρες και ημέρες που ο Πρόε¬ 
δρος, Αντιπρόεδρος και τα μέλη του Δ.Σ. μπορεί να δέχο¬ 
νται Επιτροπές, Συλλόγους, Πολίτες κ.λπ. 

4. Τηρεί ημερολόγιο επαφών του Προέδρου, Αντιπρόε¬ 
δρου και των μελώντου Δ.Σ. 

5. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο, Αντιπρόεδρο και τα μέλη του Δ.Σ. 

6. Επιδίδει εγκαίρως στα μέλη του Δ.Σ. τις προσκλήσεις 
για τις συνεδριάσεις. 

7. Τηρεί τα πρακτικά των συνεδριάσεων του Δ.Σ. 

8. Υποβάλει έγκαιρα αντίγραφα των λαμβανομένων 
αποφάσεων στις Αρμόδιες υπηρεσίες προς έγκριση όπου 
απαιτείται και κατόπιν τις διαβιβάζει στις αρμόδιες υπη¬ 
ρεσίες προς υλοποίηση. 

9. Τηρεί αρχείο των αποφάσεωντου Δ.Σ. και επιμελείται 
για την εκτέλεση κάθε εργασίας που ανήκει στην αρμο¬ 
διότητα του Δ.Σ. όπως απορρέει από τον Κώδικα. 

10. Επιμελείται για την οργάνωση πολιτιστικών, ψυχα¬ 
γωγικών εκδηλώσεων, συνεδρίων, εορτών και γενικά τε¬ 
λετών που έχουν σχέση με το έργο του Δ.Ν.Π. ή το προ¬ 
σωπικό του Δ.Ν.Π. 

11. Αναπτύσσει και καλλιεργεί σχέσεις συνεργασίας με 
λοιπές υπηρεσίες. 

12. Σε συνεργασία μετά Τμήματα επιλαμβάνεται θεμά¬ 
των που αφορούν την οργάνωση και απλούστευση διαδι¬ 
κασιών για την καλύτερη λειτουργία και ορθολογιστικό¬ 
τερη απόδοσή τους. 

13. Τηρείτο πρωτόκολλο του Δ.Ν.Π. 

14. Παραλαμβάνει και διανέμει στις υπηρεσίες τις Εφη¬ 
μερίδες της Κυβερνήσεως, τηρεί βιβλιοδετημένες σειρές 
αυτής, και φροντίζει για την ενημέρωση του προσωπικού 
του Δ.Ν.Π. για κάθε Νόμο πού το αφορά. 

15. Μεριμνά: 

α) Για την κατανομή των χώρωντων κτιρίων στις υπηρε¬ 
σίες του Δ.Ν.Π. 

β) Γιατη φύλαξη των κτιρίων του Δ.Ν.Π. 

γ) Γ ια την καθαριότητα των χώρων των κεντρικών υπη¬ 
ρεσιών το Δ.Ν.Π. 

δ) Για την καλή λειτουργία των φωτοτυπικών μηχανη¬ 
μάτων, ηλεκτρονικών υπολογιστών, αριθμομηχανών, τη¬ 
λεφωνικού κέντρου, κ.λπ. όλων των υπηρεσιών. 

ε) Γ ια την επίπλωση των γραφείων όλων των υπηρεσιών 

στ) Γ ια την καλή λειτουργία των Διοικητικών και Οικονο¬ 
μικών Υπηρεσιών. 

16. Συντάσει τον Προϋπολογισμό και εισηγείται στο 
Δ.Σ. τις αναμορφώσεις του για την αρτιότερη λειτουργία 
του Δ.Ν.Π. 

17. Παρακολουθεί τα έσοδα και τα έξοδα του Δ. Ν. Π. 

18. Μεριμνά για την ορθή υλοποίηση των πιστώσεων 
του Προϋπολογισμού. 

19. Επιμελείται τη ορθή διενέργεια των δημοπρασιών 
και προμηθειών. 

20. Παρέχει την ακριβή εικόνα εσόδων - εξόδων του 
Δ.Ν.Π. στο Δ.Σ. 

21. Επιμελείται των συμφερόντων του Δ.Ν.Π. προς κα¬ 
λύτερη εκπλήρωση των σκοπών αυτού. 

22. Επιμελείται για την παραλαβή, τον χαρακτηρισμό, 
την πρωτοκόλληση, τη συσχέτιση όλων των εισερχομέ¬ 
νων εγγράφων κάθε μορφής. 

23. Επιμελείται για την τήρηση των πρωτοτύπων σε Αρ¬ 
χείο. 

24. Διεκπεραιώνει και διακινεί αυθημερόν όλη την εισερ¬ 
χόμενη - εξερχόμενη αλληλογραφία. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


9607 


25. Φυλάσσει τη σφραγίδα του Δ.Ν.Π. την τοποθετεί σε 
έγγραφα που φέρουν την υπογραφή του Προέδρου - 
Αντιπροέδρου του Δ.Σ. και των λοιπών Διοικητικών Οργά¬ 
νων. 

26. Επιμελείται επίσης την τήρηση του Γενικού Αρχείου 
του Δ.Ν.Π. 

27. Επιμελείται για την εφαρμογή των Νόμων, Διαταγ¬ 
μάτων και Εγκυκλίωνπου αφορούντους υπαλλήλουςτου 
Δ.Ν.Π. 

28. Ασκεί τις αρμοδιότητες που απορρέουν από τον Κώ¬ 
δικα Καταστάσεως Δημοτικών και Κοινοτικών Υπαλλή¬ 
λων. 

29. Τηρεί Μητρώα, Ατομικούς Φακέλους και βιβλία για 
τους υπαλλήλους, ελέγχει τις καρτέλες παρουσίας τους 
και ενημερώνει το Γ ραφείο Εκκαθάρισης Μισθοδοσίας 
για τις ημέρες απουσίας τους. 

30. Παρακολουθεί και επιμελείται για τις κάθε είδους 
υπηρεσιακές μεταβολές του προσωπικού (επιδόματα, 
ασθένειες, αποζημιώσεις, άδειες, καταβολή τριετίας, αλ¬ 
λαγή βασικού ημερομισθίου, μετακινήσεις, αναγνώριση 
προϋπηρεσίας κ.λπ.). 

31. Επιμελείται επίσης για την πρόσληψη, διορισμό, το¬ 
ποθέτηση μετακίνηση, απόσπαση, μετάταξη, προαγωγή, 
ανανέωση σύμβασης, λύση υπαλληλικής σχέσης, απονο¬ 
μή σύνταξης κ.λ.π. των υπαλλήλωντου Δ.Ν.Π. 

32. Μεριμνά για την επιμόρφωση, εκπαίδευση, μετεκ¬ 
παίδευση του προσωπικού του Δ.Ν.Π. 

33. Μεριμνά για την έγκαιρη σύνταξη των εκθέσεων 
αξιολόγησης του προσωπικού. 

34. Συντάσσει, τους πίνακες προακτέων και επιμελείται 
για τη διαδικασία προαγωγής του προσωπικού. 

35. Διαβιβάζει τις Εγκυκλίους στις Υπηρεσίες του 
Δ.Ν.Π. που ρυθμίζουν υπαλληλικά θέματα του προσωπι¬ 
κού. 

36. Φροντίζει για τη στελέχωση του Δ.Ν.Π. με το απαι- 
τούμενο προσωπικό για την εύρυθμη λειτουργία του. 

37. Επιμελείται για την εφαρμογή όλωντων Νόμων, Δια¬ 
ταγμάτων και Εγκυκλίων που αφορούντους υπαλλήλους 
του Δ.Ν.Π. σχετικά με τη μισθοδοσία τους. 

38. Συντάσσει τα παραστατικά στοιχεία πληρωμής και 
τις μισθοδοτικές καταστάσεις, τις θεωρεί, μεριμνά για την 
υπογραφή από τον πρόεδρο και τα προωθεί στην Ταμεια- 
κή Υπηρεσία του Δήμου για τις πληρωμές. 

39. Φροντίζει για την επικόλληση των ενσήμωντου Ι.Κ.Α. 
στα βιβλιάρια των ασφαλισμένων που έχουν ασφαλιστικό 
φορέα το Ι.Κ.Α. 

40. Εκδίδει βεβαιώσεις μισθοδοσίας των υπαλλήλων. 

41. Τηρεί καρτέλες ετήσιας μισθοδοσίας για κάθε υπάλ¬ 
ληλο, για τη φορολογική ενημερότητα, συντάσσει και 
υποβάλλει εντός των προθεσμιών την οριστική δήλωση 
απόδοσης Φ.Μ.Υ. στην αρμόδια Δ.Ο.Υ. και ότι άλλο προ- 
βλέπεται από την νομοθεσία 

42. Παρακολουθεί γενικά την πορεία εκτέλεσης του 
Προϋπολογισμού, συντάσσει την αναμόρφωση αυτού με 
την εγγραφή νέων εσόδων και χορήγηση συμπληρωματι¬ 
κών εκτάκτων πιστώσεων. 

43. Τηρεί αρχείο ετησίων απολογισμών του Δ.Ν.Π. σύμ¬ 
φωνα με τις απολογιστικές καταστάσεις που συντάσσει η 
Ταμιακή Υπηρεσία του Δήμου. 

44. Ενημερώνει εγκαίρως τον Πρόεδρο για τη σύνταξη 
εκθέσεων δαπανών, όταν οι συγκεκριμένες απορροφώ- 
νται και εισηγείται την έγκριση πιστώσεων. 

45. Παρέχει κάθε στοιχείο που θα ζητηθεί κατά την πο¬ 
ρεία υλοποιήσεωςτου Προϋπολογισμού. 

46. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης χρηματικού εντάλματος. 


47. Εκδίδει και ελέγχει τα βεβαιωτικά εσόδων και κατα¬ 
χωρεί αυτά στο οικείο βιβλίο. Καταρτίζει απολογιστικούς 
πίνακες βεβαιωθέντων εσόδων κατά Κ.Α. και ενεργεί 
έλεγχο επί των οικονομικών εισφορών των γονέων των 
παιδιώνπου φιλοξενούνται στους Βρεφονηπιακούς Σταθ¬ 
μούς. 

48. Εισηγείται για τη μη ύπαρξη των εσόδων σύμφωνα 
με τις ισχύουσες διατάξεις και φροντίζει για την αρχειο¬ 
θέτηση όλων των παραστατικών. 

49. Παρακολουθεί επιμελώς τα έσοδα μέχρι οριστικής 
εισπράξεως απάτην Ταμιακή Υπηρεσία του Δήμου. 

50. Ελέγχει τα δικαιολογητικά κάθε δαπάνης ώστε να εί¬ 
ναι σύμφωνα με το Νόμο περί Λογιστικού Δήμων και Κοι¬ 
νοτήτων. 

51. Εκδίδει χρηματικά εντάλματα πληρωμών Μισθοδο¬ 
σιών Προμηθειών, εκτελουμένων έργων, ως και κάθε άλ¬ 
λη δαπάνη που έχει εγκριθεί από το Δ.Ν.Π. 

52. Φροντίζει για την υπογραφή ενταλμάτωνπληρωμής, 
την καταχώρηση τους στα οικεία βιβλία, την αποστολή 
τους στην Ταμιακή Υπηρεσία του Δήμου μετά πλήρους 
σειράς νομίμων (πρωτοτύπων) δικαιολογητικών και την 
αρχειοθέτηση των αντιγράφων σε ειδικούς φακέλους του 
στελέχους κάθε εντάλματος ομοίως με πλήρη σειρά 
(αντιγράφων) δικαιολογητικών. 

53. Συγκεντρώνει και καταχωρεί στα οικεία βιβλία όλες 
τις εισπράξεις και πληρωμές και έχει την ευθύνη να παρέ¬ 
χει την ακριβή εικόνα εσόδων και εξόδων του Δ. Ν. Π. 

54. Συγκεντρώνει από τις Υπηρεσίες τα απαραίτητα 
στοιχεία που χρειάζονται για τη διενέργεια των Προμη¬ 
θειών - Δημοπρασιών. 

55. Συντάσσει τη σχετική διακήρυξη σύμφωνα με τους 
όρους της μελέτης της κάθε υπηρεσίας και της συγγρα¬ 
φής υποχρεώσεων. 

56. Ενημερώνει τον Πρόεδρο για τη διεξαγωγή της δη¬ 
μοπρασίας ή τον πρόχειρο διαγωνισμό και μεριμνά για τη 
δημοσίευση στον ημερήσιο τύπο με καθορισμό την ημε¬ 
ρομηνία διεξαγωγής της δημοπρασίας. 

57. Συντάσσει τις συμβάσεις σύμφωνα με τις αποφά- 
σειςτου Προέδρου και του Δ.Σ. και μεριμνά γιατην κοινο¬ 
ποίηση στους αρμοδίους. 

58. Μεριμνά γιατηντυχόν επανάληψη της δημοπρασίας 
σε περίπτωση που η πρώτη δημοπρασία απέβη άκαρπος, 
μετά από σχετική εισήγηση της αρμόδιας Επιτροπής. 

59. Μεριμνά για την έγκαιρη προμήθεια των αναγκαίων 
υλικών μετά την ολοκλήρωση της διαδικασίας προμηθει¬ 
ών. 

60. Διαβιβάζει στο Γενικό Χημείο του Κράτους για έλεγ¬ 
χο και αξιολόγηση εκείνων που υπάρχουν ειδικοί λόγοι 
στις σχετικές συμβάσεις. 

61. Μεριμνά για τη σύγκληση των Επιτροπών Αξιολόγη¬ 
σης και Παραλαβών. 

62. Τηρεί φακέλους για κάθε είδους προμήθεια. 

63. Παραλαμβάνει τις εγγυητικές επιστολές από τους 
προμηθευτές σύμφωνα με τους όρους των αποφάσεων 
και των συμβάσεων. 

64. Παραλαμβάνει τα τιμολόγια από τους προμηθευτές 
και αφού ολοκληρώσει το σχετικό φάκελο προμήθειας με 
όλα τα απαιτούμενα δικαιολογητικά, προχωρεί στην έκ¬ 
δοση του σχετικού χρηματικού εντάλματος. 

65. Έχει την γενική διαχείριση των τροφίμων καθώς και 
όλων των αναλώσιμων και μη αναλώσιμων υλικών του 
Δ.Ν.Π. 

66. Μεριμνά για την αρίθμηση, σφράγιση και διάθεση 
των διαχειριστικών βιβλίων σε όλες της Υπηρεσίες του 
Δ.Ν.Π. 

67. Εκδίδει τις σχετικές εντολές των προμηθειών και 
των διαφορών υλικών. 

68. Τηρεί τα προβλεπόμενα από το Νόμο βιβλία του 
Δ.Ν.Π. καθώς και ατομικούς φακέλους Εγγραφής - διαγρα¬ 
φής, Ατομικούς φακέλους καταβολής ή μη της οικονομικής 
εισφοράς των γονέων καθώς και Μπλοκ αποδείξεων. 

Επίσης μπορεί στο Ν.Π.Δ.Δ. να παρέχονται υπηρεσίες 
από κοινωνικό λειτουργό και από παιδίατρο. 

ΜΕΡΟΣ ΤΡΙΤΟ 
Άρθρο 3 

ΟΡΓΑΝΙΚΕΣ ΘΕΣΕΙΣ 

Α. ΤΑΚΤΙΚΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ. 

Οι θέσεις της κατηγορίας ΤΕ, ΔΕ, κατατάσσονται στους 
βαθμούς: 

Δ (εισαγωγικός) Γ, Β, Α, (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς: 

Ε (εισαγωγικός) Γ, Β (καταληκτικός). 

1. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

Κλάδος Ειδικότητα Θέσεις 

ΤΕ 9 Βρεφονηπιοκομίας 8 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Κλάδος Ειδικότητα Θέσεις 

ΔΕ 1 Διοικητικού - Λογιστικού 1 

ΔΕ 8 Βοηθών Βρεφοκόμων - Παιδοκόμων 2 


3. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 


Κλάδος 

Ειδικότητα 

θέσεις 

ΥΕ 16 

Προσωπικό Καθαριότητας 

3 

ΥΕ14 

Μαγείρων 

3 

Β. ΠΡΟΣΩΡΙΝΕΣ-ΠΡΟΣΩΠΟΠΑΓΕΙΣ ΘΕΣΕΙΣ ΠΡΟΣΩΠΙΚΟΥ 

ΜΕΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Κλάδος 

Ειδικότητα 

θέσεις 

ΤΕ 9 

Βρεφονηπιοκομίας 

4 

ΤΕ 16 

Νηπιαγωγών(προς,) 

2 

ΔΕ 1 

Διδασκαλισσών Τέχνης 

1 

ΔΕ 1 

Διοικητικός-Επιμελητριών Παιδιών 

' 1 

ΥΕ 16 

Προσωπικό Καθαριότητας 

2 

ΥΕ14 

Μαγείρων 

2 


Γ. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
(Ν. 2503/97 αρ. 18παρ. 12) 

Το Δ.Ν. Π. μπορεί να έχει εξωτερικούς συνεργάτες με 
σύμβαση μίσθωσης έργου των οποίωντα καθήκοντα και οι 
υποχρεώσεις αναφέρονται στον κανονισμό λειτουργίας. 

Το Δ.Ν.Π. επίσης μπορεί να προβεί στην πρόσληψη 
προσωπικού με σύμβαση εργασίας ιδιωτικού δικαίου ορι¬ 
σμένου χρόνου για την κάλυ ψη εποχιακών, παροδικών και 
πρόσκαιρων αναγκών. 

Ειδικότητα Κλάδος θέσεις 

Βρεφονηπιοκόμων ΤΕ 9 5 

Βοηθών Βρεφοκόμων - Παιδοκόμων ΔΕΙ 2 
Μαγείρων ΔΕ 14 2 

Οδηγών ΔΕ 29 1 

Προσωπικό Καθαριότητας ΥΕ 16 7 

• Για την πρόσληψη του ανωτέρου Προσωπικού θα 
εφαρμοστούν οι διατάξεις του άρθρου 21 του Ν. 2190/94 
όπως αυτές θα ισχύουν κάθε φορά 

ΜΕΡΟΣ ΤΕΤΑΡΤΟ 
Άρθρο 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
ΟΡΓΑΝΙΚΕΣ ΜΟΝΑΔΕΣ ΚΛΑΔΟΙ 
Προβλέπονται αντίστοιχοι προϊστάμενοι των τμημάτων 


Α και Β καθώς και του αυτοτελούς γραφείου Παιδικού 
Σταθμού Ασπροκκλησιάς. 

Οι προϊστάμενοι των οργανικών μονάδων του Δ.Ν.Π. 
επιλέγονται και τοποθετούνται σύμφωνα με τις σχετικές 
διατάξεις του Ν. 2190/94 και ειδικότερα : 

Η Επιλογή των προϊσταμένων των τμημάτων Α και Β κα¬ 
θώς και του αυτοτελούς γραφείου παιδικού σταθμού 
Ασπροκκλησιάς θα γίνεται από υπαλλήλους του κλάδου 
ΤΕ9 Βρεφονηπιοκόμων ή ΤΕ Νηπιαγωγών (προσωρινός) 
με βαθμό Α ή με βαθμό Β εφόσον δεν υπάρχει υπάλληλος 
του κλάδου αυτού με βαθμό Α. 

Μετακίνηση Προϊσταμένου οργανικής μονάδας γίνεται 
μόνο σε θέση Προϊσταμένου οργανικής μονάδας αντι¬ 
στοίχου επιπέδου. 

Τον Προϊστάμενο Τμήματος που απουσιάζει ή κωλύε¬ 
ται, αναπληρώνει στα καθήκοντα του ο ανώτερος κατά 
βαθμό υπάλληλος ή ο αρχαιότερος επί ομοιοβάθμων, που 
υπηρετεί στο ίδιο Τμήμα και εφόσον ο κλάδος στον οποίο 
ανήκει προορίζεται για κατάληψη θέσεων Προϊσταμένων. 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

Άρθρο 6 

Η κατανομή του προσωπικού στα Τμήματα και το Αυτο¬ 
τελές Γ ραφείο γίνεται πάντοτε με απόφαση του Προέ¬ 
δρου του Δ.Σ. του Δ.Ν.Π., ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων παιδιών, έγκυοι γυναίκες, 
τόπος διαμονής κ.λπ.). 

Οι Προϊστάμενοι Τμημάτων και Αυτοτελούς Γραφείου 
ορίζονται πάντοτε με απόφαση Προέδρου του Δ.Σ. οι κρι- 
νόμενοι υπάλληλοι από το Υπηρεσιακό Συμβούλιο. 

Άρθρο 7 

Με απόφαση του προέδρου ή του Δ.Σ. του Ν.Π.Δ.Δ. 
μπορεί να μεταβιβάζεται στις προϊσταμένες η αρμοδιότη¬ 
τα προς υπογραφή σε ζητήματατρέχουσας διοίκησης και 
διαχείρισης των τμημάτων και γραφείων. 

Κατά τα λοιπά ισχύει η τροποποιημένη απόφασή μας . 

Με την παρούσα δεν προκαλείται δαπάνη σε βάρος του 
προϋπολογισμού του οικονομικού έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 9 Μάίου 2003 
Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. οικ. 3350 (4) 

Συμπλήρωση της 1860/23.3.2001 απόφασης για την με¬ 
ταβίβαση αρμοδιοτήτων και παροχή εξουσιοδότησης 
υπογραφής αποφάσεων, εγγράφων και λοιπά με εντο¬ 
λή Γενικού Γραμματέα Περιφέρειας Θεσσαλίας, στον 
Γ ενικό Διευθυντή Περιφέρειας, στον Δ/ντή Δασών Πε¬ 
ριφέρειας, στον Επιθεωρητή Δασών, στους Δ/ντές Δα¬ 
σών των Νομών και στους Προϊσταμένους των Δα¬ 
σαρχείων της Περιφέρειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Την 1860/23.3.2001 απόφαση για την μεταβίβαση αρ- 

μοδιοτήτων και παροχή εξουσιοδότησης υπογραφής 
αποφάσεων, εγγράφων και λοιπά με εντολή Γενικού 
Γραμματέα Περιφέρειας Θεσσαλίας, στον Γενικό Διευθυ¬ 
ντή Περιφέρειας, στον Δ/ντή Δασών Περιφέρειας, στον 
Επιθεωρητή Δασών, στους Δ/ντές Δασών των Νομών και 
στους ΠροϊσταμένουςτωνΔασαρχείωντης Περιφέρειας. 

2. Τις υπηρεσιακές ανάγκες των Δασικών Υπηρεσιών με 
σκοπό την εύρυθμη και απρόσκοπτη λειτουργία των, 
όπως επίσης και την ταχύτερη εξυπηρέτηση του πολίτη. 

3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Συμπληρώνουμε την 1860/23.3.2001 απόφασή μας και 
εξουσιοδοτούμε τους Διευθυντές Δασών των νομών της 
Περιφέρειας να υπογράφουν ΜΕ ΕΝΤΟΛΗ ΜΑΣ (Ε.Γ.Γ. 
Π.Θ.) αποφάσεις που αφορούν εκμισθώσεις και διαχείρι¬ 
ση δημοσίων λατομείων. Κατά τα λοιπά ισχύει όπως έχει 
η 1860/23.3.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Μάίου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 20672 (5) 

Αποζημίωση του προέδρου της Δημοτικής Επιχείρησης 
Ύδρευσης - Αποχέτευσης και Καθαριότητας Αγίου Γε- 
ωργίου του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παραγρ. 7 του Ν 
1069/1980 «Περί κινήτρων για την ίδρυση επιχειρήσεων 
ύδρευσης αποχέτευσης», όπως τροποποιήθηκαν με τις 
όμοιες του άρθρου 8 του Ν. 2839/2000. 

2. Την 23/2003 απόφαση - πρόταση του διοικητικού συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης και Καθαριότητας του δήμου Αγίου Γεωργίου του 
Νομού Θεσσαλονίκης. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της επιχείρησης ύψους 10.080 € για το τρέχον έτος, για 
την οποία έχει εγγράφει ανάλογη πίστωση στον Κ.Α 
61.01. Τα τέσσερα επόμενα έτη προβλέπεται να προκλη- 
θεί σε βάρος των προϋπολογισμών της επιχείρησης δα¬ 
πάνη ύψους 17.280 € το έτος, για την οποία θα εγγρα- 
φούν σχετικές πιστώσεις στους ανάλογους κωδικούς των 
προϋπολογισμών των ετών αυτών, αποφασίζουμε: 

I. Καθορίζουμε την κατά μήνα αποζημίωση του προέ¬ 
δρου του διοικητικού συμβουλίου της Δημοτικής Επιχεί¬ 
ρησης Ύδρευσης - Αποχέτευσης και Καθαριότητας του 
δήμου Αγίου Γεωργίου (Δ.Ε.Υ.Α.Κ.Α.Γ.) του Νομού Θεσ¬ 
σαλονίκης σε ποσοστό 50% των εκάστοτε καταβαλλομέ- 
νων μηνιαίων εξόδων παράστασης στο δήμαρχο Αγίου 
Γεωργίου, για τις παρεχόμενες στην επιχείρηση υπηρε¬ 
σίες του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Μάίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


Αριθ. 16893 (6) 

Αποζημίωση του προέδρου της Δημοτικής Επιχείρησης 
Ύδρευσης Αποχέτευσης Κουφαλίων (Δ.Ε.Υ.Α.Κ.) του 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παραγρ. 7 του Ν 
1069/1980 «Περί κινήτρων για την ίδρυση επιχειρήσεων 
ύδρευσης αποχέτευσης», όπως τροποποιήθηκαν με τις 
όμοιες του άρθρου 8 του Ν. 2839/2000. 

2. Την 4/2003 απόφαση - πρόταση του διοικητικού συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης του δήμου Κουφαλίων του Νομού Θεσσαλονίκης. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της επιχείρησης ύψους 6.000 € για το τρέχον έτος, για 
την οποία έχει εγγράφει ανάλογη πίστωση στον Κ.Α 
61.01. Τα τέσσερα επόμενα έτη προβλέπεται να προκλη- 
θεί σε βάρος των προϋπολογισμών της επιχείρησης δα¬ 
πάνη ύψους 6.000 € το έτος, για την οποία θα εγγραφούν 
σχετικές πιστώσεις στους ανάλογους κωδικούς των προ¬ 
ϋπολογισμών των ετών αυτών, αποφασίζουμε: 

I. Καθορίζουμε την κατά μήνα αποζημίωση του προέ¬ 
δρου του διοικητικού συμβουλίου της Δημοτικής Επιχεί¬ 
ρησης Ύδρευσης- Αποχέτευσης του δήμου Κουφαλίων 
του Νομού Θεσσαλονίκης σε ποσοστό 50% των εκάστοτε 
καταβαλλομένων μηνιαίων εξόδων παράστασης στο δή¬ 
μαρχο Κουφαλίων, για τις παρεχόμενες στην επιχείρηση 
υπηρεσίες του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Μάίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθμ. 1179802 (7) 

Σύσταση Ενιαίας Επιχείρησης Ύδρευσης Αποχέτευσης 
και Καθαριότητας με την επωνυμία «Κοινοτική Επιχεί¬ 
ρηση Ύδρευσης - Αποχέτευσης και Καθαριότητας Κι¬ 
μώλου του Νομού Κυκλάδων». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 1 παρ. 3 του Ν. 1069/80 «Περί κινήτρων 
για την ίδρυση επιχειρήσεων υδρεύσεως και αποχετεύ- 
σεως» (ΦΕΚ 191/Α/1980). 

β) Του Ν. 2503/97 «Διοίκηση, οργάνωση, στελέχωση 
της Περιφέρειας κ.λπ.» (ΦΕΚ 231/Α/1995). 

γ) Του άρθρου 1 του Ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις» (ΦΕΚ 237/Α/1998). 

2. Την 27/2002 απόφαση του Κοινοτικού Συμβουλίου Κι¬ 
μώλου με την οποία αποφασίστηκε η σύσταση Κοινοτικής 
επιχείρησης με την επωνυμία «Κοινοτική Επιχείρηση 
ύδρευσης - Αποχέτευσης Καθαριότητας Κιμώλου». 

3. Την πλήρη οικονομοτεχνική μελέτη και την 1054/ 
30.1.2001 αξιολόγησή της απάτη Διεύθυνση Σχεδιασμού 
και Ανάπτυξης της Περιφέρειας. 

4. Το γεγονός ότι από τις διατάξεις της παρούσας προ- 
καλείτε δαπάνη σε βάρος του προϋπολογισμού της Κοι¬ 
νότητας Κιμώλουτο ύψος της οποία ανέρχεται γιατοέτος 

2003 στο ποσό των 50.000 ευρώ για το οποίο έχει εγγρά¬ 
φει πίστωση στον προϋπολογισμό της Κοινότητας, απο¬ 
φασίζουμε: 

Εγκρίνεται η 27/2002 απόφαση του Κοινοτικού Συμβου¬ 
λίου Κιμώλου με την οποία αποφασίστηκε η σύσταση Κοι¬ 
νοτικής επιχείρησης με την επωνυμία «Κοινοτική Επιχεί¬ 
ρηση ύδρευσης - Αποχέτευσης Καθαριότητας Κιμώλου» 
που έχει ως εξής: 

1. Συνιστάται στην Κοινότητα Κιμώλου του Νομού Κυ¬ 
κλάδων Ενιαία Επιχείρηση Ύδρευσης - Αποχέτευσης - 
Καθαριότητας με την επωνυμία «Κοινοτική Επιχείρηση 
ύδρευσης - Αποχέτευσης Καθαριότητας Κιμώλου» (άρ¬ 
θρο 1 παρ. 1 Ν. 1069/80). 

2. Η Κοινοτική Επιχείρηση Ύδρευσης - Αποχέτευσης 
και Καθαριότητας (ΚΕΥΑΚ) είναι Νομικό Πρόσωπο Ιδιωτι¬ 
κού Δικαίου (Ν.Π.Ι.Δ) κοινωφελούς χαρακτήρα, με κριτή¬ 
ρια ιδιωτικής οικονομίας και διέπεται όσον αφορά τη διοί¬ 
κηση, οργάνωση, εκτέλεση, λειτουργία, συντήρησης έρ¬ 
γων και τις πηγές χρηματοδότησης από τις διατάξεις του 
Ν. 1069/80, όπως ισχύει. 

Για τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικάς» και οι κα¬ 
νόνες της ιδωτικής οικονομίας (άρθρο 1 παρ. 1 Ν. 
1069/80). 

3. Σκοπός της επιχείρησης είναι η μελέτη, κατασκευή, 
συντήρηση, εκμετάλλευση έργων μεταφοράς, η διοίκηση 
και λειτουργία των δικτύων ύδρευσης και αποχέτευσης 
ακαθάρτων και όμβριων υδάτων καθώς και των μονάδων 
επεξεργασίας λυμάτων και αποβλήτων της περιοχής αρ- 
μοδιότητάς της, η κατασκευή, μελέτη, συντήρηση εκμε¬ 
τάλλευση έργων μεταφοράς συγκέντρωσης και διάθεση 
των απορριμμάτων. 

4. Έδρα της επιχείρησης θα είναι η Κοινότητα Κιμώλου. 

5. Περιοχή αρμοδιότητας της επιχείρησης είναι η διοι¬ 
κητική περιφέρεια της Κοινότητας Κιμώλου. 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείτε σύμφωνα με τις διατάξεις του Ν. 
1069/90(άρθρο 1 παρ. 3 Ν.1069/1980). 

Περιουσία 

1. Περιουσία της επιχείρησης αποτελούν σύμφωνα με 
το άρθρο 8 του Ν. 1069/80 τα έργα ύδρευσης-αποχέτευ¬ 
σης που έχουν εκτελεσθεί ή θα εκτελεσθούν με βάση τις 
μελέτες που έχουν εγκριθεί ή θα εγκριθούν στη διοικητι¬ 
κή περιφέρεια της Κοινότητας Κιμώλου, καθώς επίσης 
όλοι οι υπόνομοι ή ανοικτοί αγωγοί που εκβάλλουν άμεσα 
ή έμμεσα στο δίκτυο και οι μονάδες επεξεργασίας πόσι¬ 
μου νερού καθώς και της μονάδας αφαλάτωσης και εγκα¬ 
τάστασης υγρών αποβλήτων, τα απορριμματοφόρα, οι 
κάδοι καθαριότητας καθώς και κάθε άλλο στοιχείο που θα 
παραχωρηθεί από την Κοινότητα Κιμώλου. 

2. Ο τρόπος εκμετάλλευσης των έργων και των υπηρε¬ 
σιών θα γίνεται σύμφωνα με τις διατάξεις του Ν. 1069/80, 
καθώς και με τους κανονισμούς που θα συνταχθούν με 
συμφωνία με τις άλλες διατάξειςτου Νόμου ή κάθε άλλου 
νόμου που θα αντικαθιστά ή θα τροποποιεί αυτόν. 

Έσοδα 

Έσοδα της επιχείρησης είναι αυτά που θεσπίζονται από 
τις διατάξεις του Ν. 1069/80, άρθρα 10 έως 16, καθώς και 
27 και 28 και που αναφέρονται αναλυτικά: 

- Το ειδικό τέλος για τη μελέτη και κατασκευή έργων 
ύδρευσης και αποχέτευσης. 


- Το ειδικό τέλος 3% επί του ακαθαρίστου εισοδήματος 
εξ οικοδομών όπως αντικαταστάθηκε από ειδικό λογα¬ 
ριασμό (άρθρο 43 του Ν. 2065/92) του Υπουργείου Εσω¬ 
τερικών. 

- Το τέλος σύνδεσης με το δίκτυο αποχέτευσης. 

- Η δαπάνη διακλάδωσης και σύνδεσης προς τον αγωγό 
ύδρευσης και αποχέτευσης. 

-Το τέλος σύνδεσης μετά του δικτύου ύδρευσης. 

- Το τέλος χρήσεως υπονόμου. 

- Η αξία του καταναλισκόμενου νερού. 

- Η εγγύηση χρήσης υδρομετρητή. 

- Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών. 

- Οι συνεισφορές τρίτων προς εκτέλεση κατά προτεραι¬ 
ότητα έργων. 

- Επιχορηγήσεις έκτου προγράμματος Δημοσίων Επεν¬ 
δύσεων για τη μελέτη και κατασκευή έργων ύδρευσης και 
αποχέτευσης. 

- Οι πρόσοδοι από την περιουσία ή το τίμη μα από την εκ¬ 
ποίηση αυτής. 

- Τα έσοδα από τα τέλη καθαριότητας. 

-Δάνεια, κληρονομιές, δωρεές και λοιπές επιχορηγήσεις. 

- Έσοδα που εισπράττονται από την εφαρμογή των δια¬ 
τάξεων των άρθρων 27, 28 του Ν. 1069/80, καθώς και κά¬ 
θε άλλη νόμιμη πρόσοδος. 

- Κάθε άλλο έσοδο που τυχόν θα προβλεφθεί με νεότε¬ 
ρο νόμο που θα αντικαθιστά ή θα τροποποιεί το 
Ν. 1069/80. 

Διοίκηση 

Η επιχείρηση διοικείται από Διοικητικό Συμβούλιο που 
θα αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το Κοινοτικό Συμβού¬ 
λιο. 

Μέλη του Κοινοτικού Συμβουλίου της Επιχείρησης δύ- 
ναται να είναι ο Πρόεδρος της Κοινότητας Κιμώλου, Κοι¬ 
νοτικοί Σύμβουλοι και κάτοικοι της περιοχής. 

Ειδικότερα το 7μελές Διοικητικό Συμβούλιο της ΚΕΥΑΚ 
θα αποτελείται από: 

Α) Πέντε (5) αιρετούς εκπροσώπους της Κοινότητας Κι¬ 
μώλου έκτων οποίων ο ένας θα είναι της μειοψηφίας. 

Β) Έναν (1) εκπρόσωπο του Συλλόγου Επαγγελματιών 
Κιμώλου, ως εκπροσώπου κοινωνικού φορέα της περιο¬ 
χής, που θα ορίζεται μαζί με τον αναπληρωτή του από το 
κοινοτικό Συμβούλιο, μετά από πρόταση του φορέα και 

Γ) Από έναν κάτοικο της περιοχής ο οποίος θα έχει τις 
απαραίτητες γνώσεις σχετικά με το αντικείμενο της επι¬ 
χείρησης. 

Ο Πρόεδρος του Διοικητικού Συμβουλίου ορίζεται από 
το Κοινοτικό Συμβούλιο και εκπροσωπεί την επιχείρηση 
σε όλες τις σχέσεις δικαστικές ή εξώδικες. 

Σε περίπτωση απουσίας του αντικαθίσταται από τον 
Αντιπρόεδρο. Η θητεία του Διοικητικού Συμβουλίου ακο- 
λουθείτη θητεία του Κοινοτικού Συμβουλίου καιλήγει μό¬ 
λις εγκατασταθούν τα νέα μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ερμούπολη, 16 Μάίου 2003 

Η Γενική Γραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




